10. ฐานะการเงินและผลการดำเนินงาน

(1) งบการเงิน

  ก. สรุปรายงานการสอบบัญชี

-   ปี 2546 - 2548
    ผู้สอบบัญชีได้แสดงความเห็นในรายงานการตรวจสอบแบบไม่มีเงื่อนไขโดยมีข้อสังเกตเกี่ยวกับความไม่แน่นอนตามหมายเหตุประกอบงบการเงินเรื่องการประเมินภาษีจากกรมสรรพากร
    ซึ่งกล่าวว่า ในระหว่างปี 2546 บริษัทฯ
    ได้รับหนังสือแจ้งการประเมินภาษีเงินได้นิติบุคคลสำหรับปี 2540
    จากกรมสรรพากรจาการที่บริษัทฯ มิได้เฉลี่ยรายจ่าย ดอกเบี้ยจ่าย
    และขาดทุนจากอัตราแลกเปลี่ยนเงินตราต่างประเทศของเงินกู้ยืม
    ให้กับกิจการที่ได้รับการส่งเสริมการลงทุน ทำให้ภาระภาษีของบริษัทฯ สำหรับปี 2540
    พร้อมเบี้ยปรับและเงินเพิ่มต่ำเกินไปจำนวนประมาณ 144 ล้านบาท ณ 31 ธ.ค 2548
    ซึ่งบริษัทฯ ยังอยู่ในขั้นตอนการอุทธรณ์กับกรมสรรพากร ฝ่ายบริหารของบริษัทฯ
    เชื่อว่าจะไม่มีผลเสียหายแก่บริษัทฯ จากกรณีดังกล่าว
    จึงมิได้ตั้งสำรองเผื่อผลขาดทุนจาการประเมินภาษีดังกล่าวไว้ในบัญชีซึ่ง โดยปกติบริษัทฯ
    มีนโยบายในการตั้งสำรอง ฯ ทุกครั้งเมื่อได้รับการแจ้งประเมินภาษีจากกรมสรรพากร
    แต่ในกรณีนี้ฝ่ายบริหารรวมทั้งทนายความที่ปรึกษาของบริษัทฯ เชื่อมั่นว่าบริษัทฯ
    จะได้รับการพิจารณายกเว้นการจ่ายภาษีเพิ่มดังกล่าว เมื่อคดีสิ้นสุด
    นอกจากนี้เบี้ยปรับและเงินเพิ่มต่ำเกินไปจำนวน 144 ล้านบาท คิดเป็นเพียงร้อยละ 2
    ของมูลค่าตามบัญชี (Book Value) ของบริษัทฯ

  ข. ตารางสรุปงบการเงินรวม และ งบการเงินเฉพาะของบริษัทฯ

โปรดดูเอกสารแนบ 3

ค. อัตราส่วนทางการเงินที่สำคัญ

โปรดดูเอกสารแนบ 3

คำอธิบาย และ การวิเคราะห์ของฝ่ายจัดการ 

ภาพรวมผลการดำเนินงานของกลุ่มฮานา

ยอดขายของกลุ่มฮานาในปี 2548 เพิ่มขึ้นร้อยละ 10 เมื่อเทียบกับปีที่ผ่านมา โดยมียอดขายในปี
2548 เท่ากับ 12.1 พันล้านบาท เมื่อเทียบกับยอดขายของปี 2547 จำนวน 11.1 พันล้านบาท
ส่วนยอดขายในรูปสกุลเงินเหรียญสหรัฐเพิ่มขึ้นร้อยละ 10 คือจากยอดขายจำนวน 274.4
ล้านเหรียญสหรัฐในปี 2547 เพิ่มขึ้นเป็นจำนวน 301.4 ล้านเหรียญสหรัฐในปี 2548
กำไรจาการดำเนินงานเพิ่มขึ้นจากยอด 2,055.6 ล้านบาท ของปีก่อนหน้า เพิ่มขึ้นเป็นจำนวน
2,144.9 ล้านเหรียญสหรัฐในปี 2548 หรือเพิ่มขึ้นร้อยละ 4
ทั้งนี้กำไรจากการดำเนินงานในรูปเงินเหรียญสหรัฐเพิ่มขึ้นร้อยละ 10 คือจากยอด 51
ล้านเหรียญสหรัฐ เป็นยอด 53.3 ล้านเหรียญสหรัฐ

ในปี 2548 ภาวะอุตสาหกรรมอิเล็คโทรนิคส์ทั่วโลกยังคงอ่อนตัวในช่วงครึ่งปีแรก
ซึ่งเป็นผลสืบเนื่องมาจากภาวะอ่อนตัวตั้งแต่ครึ่งปีหลังของปี 2547
อย่างไรก็ตามอุตสาหกรรมอิเล็คโทรนิคส์ได้มีการฟื้นตัวอย่างรวดเร็วในช่วงครึ่งปีหลังของปี 2548
หน่วยงานทั้ง 2 แห่งของเราคือหน่วยงานไมโครอิเล็คโทรนิคส์ (PCBA)
และหน่วยงานประกอบและทดสอบ IC ได้รับอานิสงค์จากการฟื้นตัวของอุตสาหกรรมดังกล่าว
โดยหน่วยงานทั้ง 2 แห่ง มีส่วนแบ่งการตลาดที่เพิ่มขึ้น ส่งผลให้มีผลการดำเนินงานที่ดีขึ้น
อย่างไรก็ตาม ธุรกิจการผลิต LED ของหน่วยประกอบผลิตภัณฑ์เฉพาะอย่าง (CPG)
มีผลการดำเนินงานคงที่ตลอดปี 2548

การวิเคราะห์ผลการดำเนินงานที่ผ่านมา

การวิเคราะห์รายได้

ในปี 2548 โดยรวม ผลการดำเนินงานของกลุ่มฮานาอ่อนตัวในช่วงครึ่งปีแรก
และแข็งแกร่งในช่วงครึ่งปีหลัง
ซึ่งเป็นผลสืบเนื่องจากภาวะอุตสาหกรรมเซมิคอนดักเตอร์ที่อ่อนตัวตั้งแต่กลางปี 2547
จนกระทั่งกลางปี 2548 อย่างไรก็ตาม การมีรายได้เติบโต ร้อยละ 10 จากผลการดำเนินงานในปี
2548 ค่อนข้างแข็งแกร่ง เมื่อพิจารณาถึงการเติบโตอย่างมากในปี 2547
ซึ่งมีอัตราการเติบโตของรายได้กว่า ร้อยละ 30 เมื่อเทียบกับปี 2546

ผลการดำเนินงานของหน่วยงาน ไมโครอิเล็คโทรนิคส์ (PCBA) ยังคงแข็งแกร่งอย่างมากตลอดทั้งปี
2548 และ 2547 ซึ่งฟื้นตัวอย่างมากตั้งแต่ไตรมาสที่ 4 ของปี 2546 ที่ผ่านมา
โดยมียอดขายเติบโตร้อยละ 26 ในปี 2548 และมียอดขายเติบโตร้อยละ 37 ในปี 2547

หน่วยงานประกอบและทดสอบ IC เติบโตร้อยละ 6 ในปี 2548 ซึ่งในปี 2547
มีการเติบโตอย่างแข็งแกร่งกว่าร้อยละ 35 ทั้งนี้ในช่วงครึ่งปีแรกของปี 2548
หน่วยงานมีผลการดำเนินงานที่อ่อนตัว และกลับฟื้นตัวอย่างแข็งแกร่ง
โดยมียอดขายเพิ่มมากขึ้นในช่วงครึ่งปีหลัง
ซึ่งเป็นไปตามภาวะวัฏจักรของอุตสาหกรรมเซมิคอนดักเตอร์

ยอดขายของหน่วยประกอบผลิตภัณฑ์เฉพาะอย่าง (CAPTIVE LINES) ลดลงร้อยละ 12 ในปี 2548
เมื่อเทียบกับปี 2547 ซึ่งเติบโตร้อยละ 14 เมื่อเทียบกับปี 2546 ทั้งนี้เนื่องจากยอดขายผลิตภัณฑ์
LED ลดลงในปี 2548

ยอดขายของบริษัท ฮานา ไมโครดิสเพลย์ เทคโนโลยี่ (“HMT”) ลดลงอย่างมีนัยสำคัญในปี 2548
เนื่องด้วยการสูญเสียลูกค้ารายสำคัญในปี 2547 ได้แก่ บริษัท Philips ซึ่งถอนตัวจากธุรกิจผู้ผลิต
LCOS ในไตรมาสที่ 4 ของปี 2547 ในช่วงครึ่งปีหลังของปี 2547 บริษัทฯ
ได้เริ่มเข้าสู่ธุรกิจการประกอบ UHF RFID เพื่อรองรับตลาดผลิตภัณฑ์ RFID ในสหรัฐอเมริกา
ปัจจุบันยอดขายของผลิตภัณฑ์ RFID มากกว่าร้อยละ 50 ของยอดขายรวมของบริษัท ฮานา ไมโคร
ดิสเพลย์ เทคโนโลยี่ (“HMT”)

สัดส่วนยอดขายแยกตามผลิตภัณฑ์

+----------------------+----------+----------------+-----------------+
| ผลิตภัณฑ์               | ปี 2548   | ปี 2547         | ปี 2546          |
|                      |          |                |                 |
| Product              |          |                |                 |
+----------------------+----------+----------------+-----------------+
| PCBA (ลำพูน)          | 34%      | 32%            | 29%             |
+----------------------+----------+----------------+-----------------+
| PCBA (เซี่ยงไฮ้)        | 17%      | 13%            | 13%             |
+----------------------+----------+----------------+-----------------+
| CPG (กรุงเทพ)         | 12%      | 15%            | 18%             |
+----------------------+----------+----------------+-----------------+
| IC (อยุธยา)           | 36%      | 37%            | 36%             |
+----------------------+----------+----------------+-----------------+
| HMT (สหรัฐอเมริกา)     | 1%       | 3%             | 4%              |
+----------------------+----------+----------------+-----------------+
|                      | 100%     | 100%           | 100%            |
+----------------------+----------+----------------+-----------------+

การวิเคราะห์อัตราส่วนกำไรขั้นต้น, ต้นทุนขาย และค่าใช้จ่ายในการขายและบริหาร

อัตราส่วนกำไรขั้นต้น (Gross Profit margin) ในปี 2548 เท่ากับร้อยละ 22 ลดลงร้อยละ 1
เมื่อเทียบกับอัตราส่วนกำไรขั้นต้นเท่ากับร้อยละ 23 ในปี 2547 และเท่ากับร้อยละ 26 ในปี 2546
โดยมีสาเหตุจากราคาวัตถุดิบที่เพิ่มสูงขึ้นเนื่องจากการเพิ่มขึ้นของราคาวัตถุดิบในตลาดโลก
รวมทั้งการเปลี่ยนแปลงของสัดส่วนผลิตภัณฑ์ของหน่วยงาน PCBA
ไปในผลิตภัณฑ์ที่มีวัตถุดิบเป็นส่วนประกอบเพิ่มขึ้น ทั้งนี้ต้นทุนวัตถุดิบที่เพิ่มสูงขึ้น
ประกอบกับการเติบโตที่ค่อนข้างแข็งแกร่งกว่าของหน่วยงาน ไมโครอิเล็คโทรนิคส์ (PCBA)
ซึ่งใช้วัตถุดิบเป็นส่วนประกอบมากกว่า รวมทั้งมีกำไรต่อหน่วย (Margin) ที่ต่ำกว่าเมื่อเทียบกับ IC
ส่งผลให้อัตรากำไรขั้นต้นลดลงร้อยละ 2
แต่การเปลี่ยนแปลงนโยบายการประมาณการอายุการใช้งานของเครื่องจักรอุปกรณ์จาก 5 ปี เป็น 7
ปี ซึ่งเริ่มใช้ตั้งแต่ 1 มกราคม 2548 ส่งผลให้อัตรากำไรขั้นต้นเพิ่มขึ้นร้อยละ 1 ในปี 2548

อัตราส่วนค่าใช้จ่ายในการขายและบริหารเท่ากับร้อยละ 6 ในปี 2548 และปี 2547
เมื่อเทียบกับอัตราส่วนค่าใช้จ่ายในการขายและบริหารเท่ากับร้อยละ 7 ในปี 2546
ทั้งนี้เนื่องจากการการเติบโตของยอดขายร้อยละ10 ในปี 2548
เพียงพอที่จะชดเชยการเพิ่มขึ้นของค่าใช้จ่ายในการขายและบริหาร
ซึ่งส่งผลให้อัตราส่วนค่าใช้จ่ายในการขายและบริหารไม่เปลี่ยนแปลง

การวิเคราะห์ผลกำไรจาการดำเนินงาน

อัตราส่วนกำไรจาการดำเนินงาน (Operating margin) ของปี 2548 และปี 2547
เท่ากับร้อยละ 18 เมื่อเทียบกับร้อยละ 21 ในปี 2546
สาเหตุของการลดลงของอัตราส่วนดังกล่าวเมื่อเทียบกับปี 2546
ได้อธิบายไว้ในส่วนการวิเคราะห์กำไรขั้นต้น ในปี 2548 ค่าใช้จ่ายในการขายและบริหารเท่ากับ
736 ล้านบาท ซึ่งเพิ่มขึ้นร้อยละ 13 เมื่อเทียบกับปี 2547
ซึ่งมีค่าใช้จ่ายในการขายและบริหารเท่ากับ 652 ล้านบาท
เนื่องด้วยการเติบโตของธุรกิจและการเปิดโรงงานแห่งใหม่ที่ เจียซิง
อย่างไรก็ตามการที่ยอดขายเพิ่มขึ้นร้อยละ 10
ส่งผลให้อัตราส่วนค่าใช้จ่ายในการขายและบริหารต่อยอดขายใกล้เคียงกัน

เช่นเดียวกัน อัตราส่วนกำไรสุทธิ (Net profit margin) ในปี 2548 เท่ากับร้อยละ 17
ซึ่งใกล้เคียงกับปี 2547 เมื่อเทียบกับอัตราส่วนกำไรสุทธิเท่ากับร้อยละ 20 ในปี 2546
รายได้ที่มิใช่จากการดำเนินงานเพิ่มขึ้น และภาษีเงินได้นิติบุคคลลดลงในปี 2548 ในขณะที่ปี 2547
มีกำไรจากอัตราแลกเปลี่ยน จำนวน 46 ล้านบาท แต่ในปี 2548 บริษัทฯ
มีผลขาดทุนจากอัตราแลกเปลี่ยนจำนวน 6 ล้านบาท

อัตราส่วนกำไรก่อนหักดอกเบี้ยจ่าย ภาษี ค่าเสื่อมราคา และค่าตัดจำหน่าย (EBITDA margin)
ในปี 2548 เท่ากับร้อยละ 22 ลดลง ร้อยละ 3 เมื่อเทียบกับร้อยละ 25 ในปี 2547
และเท่ากับร้อยละ 27 ในปี 2546 เนื่องด้วยต้นทุนที่เพิ่มขึ้น
ซึ่งลดลงมากกว่าการลดลงของอัตรากำไรขั้นต้นซึ่งเท่ากับร้อยละ 1
ซึ่งเป็นผลจากการเปลี่ยนแปลงระยะเวลาการคำนวณค่าเสื่อมราคาของเครื่องจักรเมื่อวันที่
1มกราคม 2548

ค่าเสื่อมราคาลดลงเนื่องจากการเปลี่ยนแปลงประมาณการอายุการใช้งานของเครื่องจักร
ซึ่งส่งผลต่ออัตราค่าเสื่อมราคาเครื่องจักรของโรงงานในประเทศไทย โดยก่อนหน้าวันที่ 31
ธันวาคม 2547 เครื่องจักรจะถูกคำนวณค่าเสื่อมราคาโดยวิธีเส้นตรงเป็นระยะเวลา 5 ปี
อย่างไรก็ตามภายหลังการทบทวนประวัติอายุการใช้งานของเครื่องจักรในแต่ละโรงงานพบว่า
อายุการใช้งานของเครื่องจักรนานกว่า 7 ปี ดังนั้นบริษัทฯ
จึงได้ทำการเปลี่ยนแปลงการคิดค่าเสื่อมราคาของเครื่องจักรในโรงงานในประเทศไทยเป็นเวลา 7
ปี โดยมีผลตั้งแต่วันที่ 1 มกราคม 2548 ผลจากการเปลี่ยนแปลง ดังกล่าว
ทำให้ค่าใช้จ่ายทางด้านค่าเสื่อมราคาลดลง 212 ล้านบาท สิ้นสุด ณ วันที่ 31 ธันวาคม 2548

เมื่อเทียบกับการคำนวณค่าเสื่อมราคาแบบเดิม การเปลี่ยนแปลงดังกล่าวไม่มีผลต่อกระแสเงินสด
หรือกำไรก่อนดอกเบี้ยจ่าย ภาษี ค่าเสื่อมราคา และค่าตัดจำหน่าย (EBITDA)

การวิเคราะห์เงินปันผลจ่าย

บริษัทฯ จ่ายเงินปันผลต่อหุ้น (ก่อนการเปลี่ยนแปลงมูลค่าหุ้นที่ตราไว้ 5 บาทต่อหุ้นเป็น 1
บาทต่อหุ้นในปี 2547) จากผลการดำเนินงานของปี 2545-2547 สำหรับเงินปันผล ประจำปี
2546-2548 เท่ากับ 4 บาท/หุ้น, 5 บาท /หุ้น และ ภายหลังการเปลี่ยนแปลงมูลค่าหุ้นที่ตราไว้
เท่ากับ1.10 บาท/หุ้น ตามลำดับ
ซึ่งคิดเป็นอัตราส่วนเงินปันผลจ่ายต่อกำไรสุทธิก่อนหักรายการยกเว้น เท่ากับ ร้อยละ 60, ร้อยละ
46 และร้อยละ 46 ตามลำดับ โดยปกติบริษัทฯ
จะทำการประกาศการจ่ายเงินปันผลจากผลการดำเนินงานของปีที่ผ่านมา
ในที่ประชุมคณะกรรมการในเดือนมีนาคมของปีถัดไป
เพื่อที่จะนำเข้าสู่การขอมติรับรองจากที่ประชุมผู้ถือหุ้นสามัญประจำปีในเดือนเมษายน
และจะทำการจ่ายปันผลในช่วงเดือนพฤษภาคม เมื่อเดือนธันวาคม 2548 บริษัทฯ
ได้ทำการจ่ายเงินปันผลระหว่างกาลในอัตรา 0.50 บาท/หุ้น คิดเป็นจำนวนรวม 403 ล้านบาท

ฐานะทางการเงิน

กลุ่มบริษัทฯ ไม่มีภาระหนี้ที่ก่อให้เกิดดอกเบี้ย และมีเงินสดและรายการเทียบเท่าเงินสดสำรอง ณ
31 ธันวาคม 2548 เท่ากับ 3.3 พันล้านบาท และมียอดเงินสดสำรองเท่ากับ 2.76 พันล้านบาท
และ 3.16 พันล้านบาท เมื่อสิ้นสุด ปี 2547 และ ปี 2546 ตามลำดับ

คุณภาพสินทรัพย์

ลูกหนี้การค้า

ลูกค้าของบริษัทฯ และ บริษัทย่อย เป็นบริษัทที่มีชื่อเสียงในอุตสาหกรรมอิเล็คโทรนิคส์
ทั้งนี้บริษัทฯจะทำการตั้งสำรองค่าเผื่อหนี้สงสัยจะสูญสำหรับหนี้ที่เกินกำหนดชำระ 90 วัน
รวมทั้งรายการที่ฝ่ายบริหารเชื่อว่ามีความน่าสงสัยที่จะเกิดหนี้สูญ
โดยปกติบริษัทฯจะตั้งสำรองค่าเผื่อหนี้สงสัยจะสูญ 100% กรณีหนี้เกินกำหนดชำระ 90 วัน
แต่ทั้งนี้มีกรณียกเว้น ขึ้นอยู่กับความเป็นไปได้ที่จะได้รับการชำระหนี้จากลูกหนี้
โดยพิจารณาเงื่อนไขต่างๆ เช่น

- ประวัติการชำระหนี้ของลูกหนี้

- สถานะของลูกหนี้ ซึ่งอาจเป็นทั้งเจ้าหนี้และลูกหนี้ของบริษัทฯ ในคราวเดียวกัน

กรณีหนี้ที่เกินกำหนดชำระ 12 เดือน บริษัทฯ
จะรอการตัดจำหน่ายจากสำรองค่าเผื่อหนี้สงสัยจะสูญไปเป็นรายการหนี้สูญ ซึ่งจะไม่มีผลกระทบใดๆ
ต่องบกำไรขาดทุน

ตารางแสดงลูกหนี้การค้าของบริษัทฯและบริษัทย่อย

+------------------------------+--------+--------+--------+-----------+
| ลูกหนี้การค้า-บริษัทอื่น             | 2546   | 2547   | 2548   |           |
+------------------------------+--------+--------+--------+-----------+
| น้อยกว่า 3 เดือน                | 1      | 1      | 2      | 95%       |
|                              | ,479,0 | ,484,6 | ,006,4 |           |
| 3-6 เดือน                     | 39,228 | 59,270 | 41,798 | 5%        |
|                              |        |        |        |           |
|                              | 10,2   | 25,6   | 110,6  |           |
|                              | 24,516 | 54,059 | 97,152 |           |
+------------------------------+--------+--------+--------+-----------+
| 6-12 เดือน                    | 2,4    | 6,2    | 1,7    | 0%        |
|                              | 41,456 | 43,777 | 47,828 |           |
+------------------------------+--------+--------+--------+-----------+
| มากกว่า 12 เดือนขึ้นไป           | 3      | 5      | 3      | 0%        |
|                              | 10,030 | 19,447 | 45,454 |           |
+------------------------------+--------+--------+--------+-----------+
| รวมลูกหนี้-บริษัทอื่น               | 1      | 1      | 2      |           |
|                              | ,492,0 | ,517,0 | ,119,2 |           |
|                              | 15,230 | 76,553 | 32,232 |           |
+------------------------------+--------+--------+--------+-----------+
| หัก:ค่าเผื่อหนี้สงสัยจะสูญ           | -1,7   | -      | -4,9   | 0%        |
|                              | 08,455 | 62,776 | 73,376 |           |
+------------------------------+--------+--------+--------+-----------+
|                              | 1      | 1      | 2      |           |
|                              | ,490,3 | ,517,0 | ,114,2 |           |
|                              | 06,775 | 13,777 | 58,856 |           |
+------------------------------+--------+--------+--------+-----------+

สินค้าคงเหลือ

โดยทั่วไป บริษัทฯ และ บริษัทย่อยจะทำการผลิตสินค้าตามคำสั่งซื้อของลูกค้า
ส่งผลให้ปริมาณสินค้าคงเหลือส่วนใหญ่ของบริษัทฯ คือ วัตถุดิบ วัสดุสิ้นเปลือง เครื่องมือ และ
สินค้าระหว่างการผลิต หรือ มีส่วนน้อยที่อยู่ในรูปของสินค้าสำเร็จรูปที่รอการจัดส่งให้แก่ลูกค้า
โดยปกติกลุ่มบริษัทฯจะทำการตัดจำหน่ายวัตถุดิบที่ล้าสมัยและตั้งสำรองค่า

เผื่อสินค้าล้าสมัยสำหรับสินค้าคงเหลือที่มีอายุยาวนานและการด้อยค่าของสินทรัพย์ถาวร
กรณีถ้ามีนัยสำคัญ ในแต่ละไตรมาส โดยปกติบริษัทฯ จะตั้งสำรองค่าเผื่อสินค้าล้าสมัย
เมื่อสินค้าหรือวัตถุดิบนั้นๆ ไม่มีการเคลื่อนไหวนานเกินกว่า 9 เดือน หรือกรณีน้อยกว่า 9 เดือน
ถ้ามีเหตุควรสงสัยว่าจะไม่มีการใช้สินค้า หรือวัตถุดิบนั้นอีกต่อไป โดยบริษัทฯ
จะตั้งสำรองค่าเผื่อสินค้าล้าสมัย 100% ตั้งแต่แรกเมื่อมีเหตุอันควรสงสัยดังกล่าว ทั้งนี้บริษัทฯ
จะทำการตั้งสำรองการด้อยค่าของสินทรัพย์ถาวร เมื่อสินทรัพย์นั้นๆ ไม่ได้ถูกใช้มาในระยะเวลาหนึ่ง
หรือสินทรัพย์นั้นจะไม่ถูกใช้อีกต่อไป เช่น กรณีเครื่องจักรเก่าซึ่งผลิตแล้วไม่ได้คุณภาพ
มาตรฐานตามที่ต้องการ หรือมีการเปลี่ยนแปลงงเทคโนโลยี่และผลิตภัณฑ์
รวมทั้งการนำเครื่องจักรใหม่มาใช้แทนที่ บริษัทฯ และบริษัทย่อยมีการตั้งสำรองเผื่อสินค้าล้าสมัย
ดังนี้

หน่วย:บาท

  ------------------- ----------------- ----------------- -----------------
                      ปี 2548            ปี 2547            ปี 2546

  สำรองเผื่อสินค้าล้าสมัย   219,676,874       277,662,695       188,506,519
  ------------------- ----------------- ----------------- -----------------

ระยะเวลาหมุนเวียนสินค้าคงเหลือเฉลี่ยของบริษัทฯและบริษัทย่อยในปี 2548 เพิ่มขึ้นเท่ากับ 58 วัน
เมื่อเทียบกับยอด ณ สิ้นปี 2547 ซึ่งเท่ากับ 53 วัน โดยที่ยอด ณ สิ้นปี 2546 เท่ากับ 58 วัน

สภาพคล่อง

กลุ่มบริษัทฯ มีเงินสดสำรอง 3.3 พันล้านบาท และไม่มีภาระหนี้สินที่ก่อให้เกิดดอกเบี้ย
ส่งผลให้อัตราส่วนสภาพคล่องมากกว่า 3 เท่าเมื่อเทียบกับหนี้สินหมุนเวียน ในปี 2548 บริษัทฯ
และบริษัทย่อยยังคงมีกระแสเงินสดที่แข็งแกร่งอย่างต่อเนื่อง โดยมีค่าใช้จ่ายฝ่ายทุน (Capital
expenditure) ต่ำกว่าปี 2547 อย่างไรก็ตาม ในปี 2547
ยอดกระแสเงินสดจ่ายมากกว่ายอดกระแสเงินสดรับ 400 ล้านบาท ส่งผลให้เงินสดสำรองลดลง
400 ล้านบาทเนื่องจาก ในปี 2547 มีรายการค่าใช้จ่ายฝ่ายทุน 1.7 พันล้านบาท
(ซึ่งเป็นค่าใช้จ่ายการก่อสร้างโรงงานแห่งใหม่ที่ประเทศจีน
และการลงทุนสำหรับเครื่องจักรใช้ในการผลิต ณ ปัจจุบัน รวมทั้งการขยายปริมาณการผลิต)

กำไรก่อนหักดอกเบี้ยจ่าย, ภาษี, ค่าเสื่อมราคา และค่าตัดจำหน่าย (“EBITDA”) ของปี
2546-2548 เท่ากับ 2,322 ล้านบาท, 2,757 ล้านบาท และ 2,650 ล้านบาท ตามลำดับ
กำไรก่อนหักดอกเบี้ยจ่าย, ภาษี, ค่าเสื่อมราคา, ค่าตัดจำหน่าย หักด้วยรายจ่ายฝ่ายทุน (Free
Cashflow) เท่ากับ 1,544 ล้านบาท ,1,072 ล้านบาท และ 1,488 ล้านบาท ตามลำดับ

รายจ่ายฝ่ายทุน

รายจ่ายฝ่ายทุนของปี 2546-2548 เท่ากับ 778 ล้านบาท 1,683 ล้านบาท และ 1,162 ล้านบาท
ตามลำดับ
โดยปกติรายจ่ายฝ่ายทุนจะเป็นรายจ่ายสำหรับการซื้ออุปกรณ์การผลิตซึ่งผันแปรตามการเพิ่มขึ้นของยอดขาย
โดยเฉพาะหน่วยงานประกอบ IC อย่างไรก็ตามลูกค้าจะทำการสั่งซื้อล่วงหน้า 3-6 เดือน
การขยายต่อเติมโรงงานจะขึ้นอยู่กับการใช้สอยประโยชน์ของอาคารโรงงานในปัจจุบัน
และระยะเวลาในการก่อสร้างโรงงานใหม่หรือการขยายโรงงานเดิม

แหล่งที่มาของเงินทุน

บริษัทและบริษัทย่อยไม่มีภาระหนี้สินที่ก่อให้เกิดดอกเบี้ย
และมีเงินทุนหมุนเวียนในการดำเนินงานเป็นบวก
แหล่งเงินทุนของกลุ่มฮานาจะมาจากส่วนของผู้ถือหุ้น

ปัจจัยและอิทธิพลที่อาจมีผลต่อการดำเนินงานหรือฐานะการเงินในอนาคต

กลุ่มบริษัทฯ ดำเนินธุรกิจการผลิตชิ้นส่วนอิเล็คโทรนิคส์ โดยรับจ้างทำการผลิตสินค้าแทนลูกค้า
และดำเนินการจัดส่งให้ลูกค้า หรือลูกค้าของลูกค้า ดังนั้น ผลการดำเนินงานของกิจการ
จึงขึ้นอยู่กับความสามารถในการรักษาฐานลูกค้าเดิม

และการแสวงหาลูกค้ารายใหม่ๆ
ซึ่งการเปลี่ยนแปลงของอัตราการเติบโตทางเศรษฐกิจและยอดขายสินค้าของลูกค้า
จึงมีผลต่ออุปสงค์ในสินค้าและบริการของบริษัทฯ

เนื่องด้วยบริษัทฯ และบริษัทย่อยมีรายได้จากการขายในรูปสกุลเงินต่างประเทศ
ซึ่งปกติเป็นสกุลเงินเหรียญสหรัฐ และมีต้นทุนในรูปสกุลเงินต่างประเทศคิดเป็นร้อยละ 63
ของรายได้จากการขาย การเปลี่ยนแปลงทุกๆร้อยละ 10
ของอัตราแลกเปลี่ยนเงินบาทต่อเหรียญสหรัฐ จะมีผลกระทบต่อผลกำไรของกลุ่มบริษัทฯ ประมาณ
120 ล้านบาทต่อ ไตรมาส ซึ่งก็คือ (1-0.63) X ยอดขาย X 10%

กลุ่มบริษัทฯเฉพาะในประเทศไทยมีงบดุลที่แสดงสินทรัพย์สุทธิประมาณ 20 ล้านเหรียญสหรัฐ
ซึ่งเป็นส่วนเงินทุนหมุนเวียนที่เกี่ยวข้องกับเงินตราต่างประเทศ กลุ่มบริษัทฯ
ได้ดำเนินการป้องกันความเสี่ยงจากอัตราแลกเปลี่ยน
โดยการทำสัญญาซื้อขายเงินตราต่างประเทศล่วงหน้า
ด้วยการซื้อเงินสกุลบาทและขายเงินสกุลเหรียญสหรัฐ เป็นจำนวน 21 ล้านเหรียญสหรัฐ
ซึ่งลดลงจากจำนวน 43 ล้านเหรียญสหรัฐในไตรมาส 2 ของปี 2548 และทำการต่อสัญญาทุกๆ 3-6
เดือนดังนั้นการเปลี่ยนแปลงทุกๆ ร้อยละ 10 ของอัตราแลกเปลี่ยนเงินบาทต่อเหรียญสหรัฐ
จึงไม่มีนัยสำคัญ อย่างไรก็ตามผลกระทบต่อรายได้จาการดำเนินงาน
จะผันแปรตามการเปลี่ยนแปลงของอัตราแลกเปลี่ยนในระหว่างไตรมาส

ในขณะที่มูลค่าทางบัญชีของบริษัทย่อยในต่างประเทศถูกบันทึกในรูปสกุลเงินต่างประเทศ
ผลกระทบของการเปลี่ยนแปลงอัตราแลกเปลี่ยนจะปรากฏใน
“รายการผลต่างจากการแปลงค่างบการเงิน” ในส่วนของผู้ถือหุ้นในบัญชี งบดุล
ซึ่งไม่มีผลกระทบต่อเงินสดจากการเปลี่ยนแปลงดังกล่าว บริษัทฯ
และบริษัทย่อยมีกำไรขาดทุนจากอัตราแลกเปลี่ยนดังนี้

  หน่วย:บาท

  ---------------------------- ------------- ----------------- -----------------
                               ปี 2548        ปี 2547            ปี 2546

  กำไร(ขาดทุน)จากอัตราแลกเปลี่ยน   (5,606,662)   46,308,249        62,595,349
  ---------------------------- ------------- ----------------- -----------------

บริษัทร่วม-AIT

ณ ปัจจุบัน บริษัทฯถือหุ้นโดยทางอ้อมร้อยละ 23.6 ในบริษัท แอดแวนซ์ อินเตอร์คอนเนค
เทคโนโลยี่ จำกัด (“AIT”)

ซึ่งการเข้าถือหุ้นดังกล่าวเกิดจาก ในปี 2542 ฮานาได้ทำการรวมกิจการระหว่างบริษัทย่อย
ซึ่งบริษัทฯ ถือหุ้นร้อยละ

100 คือบริษัท ฮานา เทคโนโลยี่ จำกัด “HTL”ซึ่งเป็นบริษัทย่อยดำเนินธุรกิจการประกอบ IC
ที่ประเทศฮ่องกงกับ

บริษัทเล็กๆที่เกี่ยวข้องกันในกลุ่มฮานา กับบริษัทแห่งหนึ่ง โดยบริษัทร่วมแห่งใหม่นี้ คือ AIT
โดยบริษัทฯ เข้าเป็น

ผู้ถือหุ้น ร้อยละ 43 ในบริษัทร่วมดังกล่าว ทั้งนี้บริษัทฯ ได้ทำการตั้งสำรองเต็มจำนวน
สำหรับเงินลงทุนใน AIT

ในปี 2545 แต่บริษัทฯ ยังคงถือหุ้นในสัดส่วนร้อยละ 43 ใน AIT ณ วันที่ 31 ธันวาคม 2547
สัดส่วนการถือหุ้นใน

บริษัทร่วมดังกล่าวลดลงเหลือร้อยละ 38 เนื่องด้วย AIT ได้ดำเนินการเพิ่มทุนของบริษัท
ซึ่งฮานามิได้เข้ายุ่งเกี่ยวแต่

อย่างใด และเมื่อ วันที่ 31 ธันวาคม 2548
ภายหลังการปรับโครงสร้างหนี้ซึ่งเกี่ยวข้องกับการแปลงหนี้สินเป็นทุน และ

การเพิ่มทุนซึ่งฮานาไม่ได้เข้าร่วมแต่อย่างใด ส่งผลให้สัดส่วนการถือหุ้นของฮานาในบริษัทร่วมแห่งนี้
ณ ปัจจุบัน

เท่ากับร้อยละ 23.6

รายการยกเว้น

ในปี 2548 ไม่มีรายการยกเว้นใดๆ ในปี 2547 บริษัท ฮานา ไมโครดิสเพลย์ เทคโนโลยี่
(“HMT”) ซึ่งเป็นบริษัทย่อย

ที่มีฐานการผลิตที่รัฐโอไฮโอ ประเทศสหรัฐอเมริกา มียอดขายที่แข็งแกร่งเกือบตลอดปี
อย่างไรก็ตาม บริษัท Philips

ซึ่งเป็นลูกค้ารายสำคัญได้ประกาศถอนตัวออกจากธุรกิจผู้ผลิตผลิตภัณฑ์ LCOS ในไตรมาสที่ 4 ของปี
แม้ว่าบริษัทฯ

ยังคงมีลูกค้าผลิตภัณฑ์ LCOS รายอื่นๆ บริษัทฯ ได้พิจารณาทำการตั้งสำรองเต็มจำนวนเป็นมูลค่า
1.7 ล้านเหรียญ

สหรัฐ (67 ล้านบาท) สำหรับการตัดรายการวัตถุดิบ, เครื่องจักรอุปกรณ์ของผลิตภัณฑ์ LCOS
ในไตรมาสที่ 4 ของ

ปี 2547 รวมทั้งทำการบันทึกรายการประมาณการขาดทุนจาการถูกประเมินภาษีของปีก่อนๆจำนวน
20 ล้านบาท

ของบริษัทฮานา เซมิคอนดักเตอร์ (กรุงเทพ) จำกัด

ภาวะอุตสาหกรรมและการแข่งขัน

ในปี 2548 ภาวะอุตสาหกรรมอิเล็คโทรนิคส์ทั่วโลกยังคงเติบโตคงที่ในช่วงครึ่งปีแรก
ซึ่งสืบเนื่องมาจากภาวะอ่อนตัวในช่วงครึ่งปีหลังของปี 2547
ทั้งนี้อุตสาหกรรมอิเล็คโทรนิคส์ได้มีการฟื้นตัวอย่างรวดเร็วในช่วงครึ่งปีหลังของปี 2548
หน่วยงานทั้ง 2 แห่งของเราคือหน่วยงานไมโครอิเล็คโทรนิคส์ (PCBA)
และหน่วยงานประกอบและทดสอบ IC ได้รับอานิสงค์จากการฟื้นตัวของอุตสาหกรรมดังกล่าว
โดยหน่วยงานทั้ง 2 แห่ง มีส่วนแบ่งการตลาดที่เพิ่มขึ้น ส่งผลให้มีผลการดำเนินงานที่ดีขึ้น
อย่างไรก็ตาม ธุรกิจการผลิต LED ของหน่วยประกอบผลิตภัณฑ์เฉพาะอย่าง (CPG)
มีผลการดำเนินงานคงที่ตลอดปี 2548

บริษัทฯ
ยังคงรักษาระดับของการแข่งขันโดยการให้บริการผลิตและประกอบผลิตภัณฑ์ที่ได้คุณภาพตามความต้องการของลูกค้าในราคาที่ดึงดูดใจ
ฝ่ายบริหารเชื่อว่าบริษัทฯ
ยังคงสามารถรักษาระดับโครงสร้างต้นทุนที่เทียบเท่าหรือต่ำกว่าคู่แข่งส่วนใหญ่ของบริษัทฯ